CELEX: 32013R0713
Language: el
Date: 2013-07-23 00:00:00
Title: Κανονισμός (ΕΕ) αριθ. 713/2013 του Συμβουλίου, της 23ης Ιουλίου 2013 , για τον καθορισμό των αλιευτικών δυνατοτήτων για τον γαύρο στον Βισκαϊκό Κόλπο για την αλιευτική περίοδο 2013/14

26.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 201/8
            
         ΚΑΝΟΝΙΣΜΌΣ (ΕΕ) αριθ. 713/2013 ΤΟΥ ΣΥΜΒΟΥΛΊΟΥ
   της 23ης Ιουλίου 2013
   για τον καθορισμό των αλιευτικών δυνατοτήτων για τον γαύρο στον Βισκαϊκό Κόλπο για την αλιευτική περίοδο 2013/14
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 43 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Το Συμβούλιο είναι αρμόδιο να καθορίσει τα συνολικά επιτρεπόμενα αλιεύματα (TAC) για κάθε τύπο αλιείας ή ομάδα τύπων αλιείας. Οι αλιευτικές δυνατότητες θα πρέπει να κατανέμονται μεταξύ των κρατών μελών κατά τρόπο ώστε να διασφαλίζεται η σχετική σταθερότητα των αλιευτικών δραστηριοτήτων εκάστου κράτους μέλους για όλα τα αποθέματα ή ομάδες αποθεμάτων, λαμβάνοντας δεόντως υπόψη τους στόχους της κοινής αλιευτικής πολιτικής όπως ορίζονται στον κανονισμό (ΕΚ) αριθ. 2371/2002 του Συμβουλίου (1).
            
         
               (2)
            
            
               Για τους σκοπούς της κατάλληλης διαχείρισης των αποθεμάτων και της απλούστευσης, ενδείκνυται να ορισθούν τα TAC και οι ποσοστώσεις των κρατών μελών για το απόθεμα γαύρου στον Βισκαϊκό Κόλπο (υποπεριοχή ICES VIII) για ετήσια περίοδο διαχείρισης που διαρκεί από την 1η Ιουλίου έως τις 30 Ιουνίου του επόμενου έτους και όχι για περίοδο διαχείρισης ημερολογιακού έτους. Ωστόσο, η αλιευτική δραστηριότητα θα πρέπει να συνεχίσει να υπόκειται στις γενικές διατάξεις του κανονισμού (ΕΕ) αριθ. 39/2013 του Συμβουλίου (2) όσον αφορά τους όρους χρησιμοποίησης ποσοστώσεων.
            
         
               (3)
            
            
               Τα TAC για τον γαύρο στον Βισκαϊκό Κόλπο για την αλιευτική περίοδο 2013/14 θα πρέπει να καθοριστούν με βάση τις διαθέσιμες επιστημονικές γνωμοδοτήσεις και λαμβανομένων υπόψη των βιολογικών και κοινωνικοοικονομικών πτυχών, με παράλληλη εξασφάλιση δίκαιης μεταχείρισης μεταξύ των αλιευτικών κλάδων.
            
         
               (4)
            
            
               Προκειμένου να προβλεφθεί η πολυετής διαχείριση του αποθέματος γαύρου στον Βισκαϊκό Κόλπο, στις 29 Ιουλίου 2009, η Επιτροπή παρουσίασε πρόταση κανονισμού περί θέσπισης μακροπρόθεσμου σχεδίου για το απόθεμα γαύρου στον Βισκαϊκό Κόλπο και για τις αλιευτικές δραστηριότητες εκμετάλλευσης του εν λόγω αποθέματος. Δεδομένου ότι η εκτίμηση αντικτύπου στην οποία βασίζεται η πρόταση παρείχε την πλεόν πρόσφατη εκτίμηση του αντικτύπου των αποφάσεων διαχείρισης για το απόθεμα, θα πρέπει να οριστούν TAC για τον γαύρο στον Βισκαϊκό Κόλπο αναλόγως. Βάσει της γνωμοδότησης της Επιστημονικής, Τεχνικής και Οικονομικής Επιτροπής Αλιείας (ΕΤΟΕΑ) τον Ιούλιο του 2013, η βιομάζα αναπαραγωγικού αποθέματος εκτιμάται ότι ανέρχεται σε περίπου 56 055 τόνους. Ενόψει της πλέον πρόσφατης διαθέσιμης εκτίμησης του αντικτύπου των αποφάσεων διαχείρισης για το απόθεμα, τα TAC για την αλιευτική περίοδο από 1ης Ιουλίου 2013 έως τις 30 Ιουνίου 2014 θα πρέπει να οριστούν στους 17 100 τόνους.
            
         
               (5)
            
            
               Σύμφωνα με το άρθρο 2 του κανονισμού (ΕΚ) αριθ. 847/96 του Συμβουλίου (3), είναι αναγκαίο να προσδιορισθεί ο βαθμός στον οποίο το απόθεμα γαύρου στον Βισκαϊκό Κόλπο υπόκειται στα διάφορα μέτρα που καθορίζονται στον εν λόγω κανονισμό.
            
         
               (6)
            
            
               Ενόψει της έναρξης της αλιευτικής περιόδου για το 2013/14 και για τους σκοπούς της ετήσιας κοινοποίησης των αλιευμάτων, ο παρών κανονισμός θα πρέπει να τεθεί σε ισχύ το συντομότερο δυνατό μετά τη δημοσίευσή του και να εφαρμοστεί από την 1η Ιουλίου 2013,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αλιευτικές δυνατότητες για τον γαύρο στον Βισκαϊκό Κόλπο
   1.   Το συνολικό επιτρεπόμενο αλίευμα (TAC) και η κατανομή του μεταξύ των κρατών μελών για την αλιευτική περίοδο από την 1η Ιουλίου 2013 έως την 30ή Ιουνίου 2014 για το απόθεμα γαύρου στην υποπεριοχή ICES VIII, όπως ορίζεται στον κανονισμό (ΕΚ) αριθ. 218/2009 του Ευρωπαϊκού Κοινοβουλίου και του Συμβουλίου (4), είναι το εξής (σε μετρικούς τόνους ζωντανού βάρους):
   
               
                           Είδος
                        
                        
                           :
                        
                        
                           Γαύρος
                           
                              Engraulis encrasicolus
                           
                        
                     
            
               
                           Ζώνη ICES
                        
                        
                           :
                        
                        
                           VIII
                           (ANE/08.)
                        
                     
         
               Ισπανία
            
            
               15 390
            
            
               Αναλυτικό TAC
            
         
               Γαλλία
            
            
               1 710
            
         
               ΕΕ
            
            
               17 100
            
         
               TAC
            
            
               17 100
            
         2.   Η κατανομή των αλιευτικών δυνατοτήτων, όπως καθορίζονται στην παράγραφο 1, και η χρήση τους υπόκεινται στους όρους που ορίζονται στα άρθρα 8 και 10 του κανονισμού (ΕΕ) αριθ. 39/2013.
   3.   Το απόθεμα που αναφέρεται στην παράγραφο 1 θεωρείται ότι υπάγεται σε αναλυτικό TAC για τους σκοπούς του κανονισμού (ΕΚ) αριθ. 847/96. Εφαρμόζονται το άρθρο 3 παράγραφοι 2 και 3 και το άρθρο 4 του εν λόγω κανονισμού.
   Άρθρο 2
   Διαβίβαση δεδομένων
   Όταν, σύμφωνα με το άρθρα 33 και 34 του κανονισμού (ΕΚ) αριθ. 1224/2009 του Συμβουλίου (5), τα κράτη μέλη διαβιβάζουν στην Επιτροπή δεδομένα που αφορούν εκφορτώσεις των αλιευθεισών ποσοτήτων γαύρου που αλιεύεται στην υποπεριοχή ICES VIII, χρησιμοποιούν τον κωδικό αποθέματος «ANE/08.».
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2013.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Ιουλίου 2013.
      
         
            Για το Συμβούλιο
         
         
            Ο Πρόεδρος
         
         L. LINKEVIČIUS
      
   
   
      (1)  Κανονισμός (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (ΕΕ L 358, 31.12.2002, σ. 59).
   
      (2)  Κανονισμός (ΕΕ) αριθ. 39/2013, της 21ης Ιανουαρίου 2013, σχετικά με τον καθορισμό, για το 2013, των αλιευτικών δυνατοτήτων που διατίθενται σε σκάφη ΕΕ, για ορισμένα αποθέματα ιχθύων και ομάδες αποθεμάτων ιχθύων που δεν αποτελούν αντικείμενο διεθνών διαπραγματεύσεων ή συμφωνιών (ΕΕ L 23 της 25.1.2013, σ. 1).
   
      (3)  Κανονισμός (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (ΕΕ L 115, 9.5.1996, σ. 3).
   
      (4)  Κανονισμός (ΕΚ) αριθ. 218/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με την υποβολή στατιστικών για τις ονομαστικές αλιεύσεις από τα κράτη μέλη που αλιεύουν στο Βορειοανατολικό Ατλαντικό (ΕΕ L 87, 31.3.2009, σ. 70).
   
      (5)  Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343, 22.12.2009, σ. 1).